Glūkas
Glūkas – kaimas Varėnos rajono savivaldybėje, 4 km į šiaurės rytus nuo Senosios Varėnos, 800 m nuo kelio  127  Babriškės–Varėna–Eišiškės , vakariniame Glūko ežero krante, prie Varėnės. Populiari poilsiautojų lankoma vieta. Glūko miške yra nuo 1926 m. pagal paskirtį nenaudojamos Glūko geležinkelio stoties pastatas, kuriame buvo įrengta Džiovos sanatorija, vėliau – Glūko girininkijos pastatas. Greta yra Varėnio ežeriukas, per kurį prateka Varėnė. Prie upės stūkso Glūko geležinkelio tilto liekanos. Į šiaurę nuo ežero yra žemyninių kopų, vietomis dar išliko lekiojančio smėlio ploteliai. Šalia Glūko ežero yra kelios akmens ir geležies amžių gyvenvietės, kuriose rasta kultūriniai sluoksniai, titnaginių radinių, keramikos šukių ir pan.